Κρόνιος λόφος

Ο Κρόνιος λόφος είναι μικρός λόφος στην Ηλεία ο οποίος είναι ευρέως γνωστός από την αρχαιότητα, καθώς βρίσκεται δίπλα στην αρχαία Ολυμπία.

Ιστορικά στοιχεία 
Ο λόφος γεωλογικά σχηματίστηκε πριν χιλιάδες χρόνια στην Πλειστόκαινο γεωλογική περίοδο του καινοζωικού αιώνα πριν από περίπου 800.000 έως 1.600.000 χρόνια. Δημιουργήθηκε από ιζήματα ποταμών και δεν έχει συμπαγή  πετρώματα. Ήταν πλούσιος σε βλάστηση και δέντρα αλλά γνώρισε πολλές καταστροφές από πυρκαγιές, όπως κατά την επανάσταση του 1821 από τον Ιμπραήμ και τελευταία φορά στις φωτιές του 2007. Εξαιτίας των καταστροφών αυτών της βλάστησής του και της μετέπειτα διάβρωσής του, το ύψος του σήμερα είναι 113,9 μέτρα ενώ το 1880 ήταν 122,6 μέτρα.

Σύμφωνα με την ελληνική μυθολογία το όνομά του το έδωσε ο Ηρακλής προς τιμήν του θεού Κρόνου και στην κορυφή του οι ιερείς έκαναν θυσίες στον Κρόνο. Επίσης αναφέρονται στον λόφο λατρείες κι άλλων θεοτήτων ή νυμφώνInterpretatio latina et scholia in Olympia, vetera et recentia ; pt. 2. Scholia in Pythia, Nemea et Isthmia.

Σύμφωνα με τον Παυσανία 
Πηγή :Παυσανίας - Ελλάδος περιήγησις/Ηλιακών Β

 Ηλιακών Β Απόδοση  [20.1]  τὸ δὲ ὄρος τὸ Κρόνιον κατὰ τὰ ἤδη λελεγμένα μοι παρὰ τὴν κρηπῖδα καὶ 
 τοὺς ἐπ' αὐτῇ παρήκει θησαυρούς. ἐπὶ δὲ τοῦ ὄρους τῇ κορυφῇ θύουσιν οἱ Βασίλαι καλούμενοι τῷ Κρόνῳ κατὰ ἰσημερίαν
 τὴν ἐν τῷ ἦρι, Ἐλαφίῳ μηνὶ παρὰ Ἠλείοις.  [20.2] 
 ἐν δὲ τοῖς πέρασι τοῦ Κρονίου κατὰ τὸ πρὸς τὴν ἄρκτον ἔστιν.  ἐν μέσῳ τῶν θησαυρῶν καὶ τοῦ ὄρους ἱερὸν Εἰλειθυίας, ἐν δὲ αὐτῷ
 Σωσίπολις Ἠλείοις ἐπιχώριος δαίμων ἔχει τιμάς. τὴν μὲν δὴ Εἰλείθυιαν ἐπονομάζοντες Ὀλυμπίαν, ἱερασομένην
 αἱροῦνται τῇ θεῷ κατὰ ἔτος ἕκαστον: ἡ δὲ πρεσβῦτις  ἡ θεραπεύουσα τὸν Σωσίπολιν νόμῳ τε ἁγιστεύει τῷ Ἠλείων καὶ 
 αὐτὴ λουτρά τε ἐσφέρει τῷ θεῷ καὶ μάζας  κατατίθησιν αὐτῷ μεμαγμένας μέλιτι. 
20. 1
 Το βουνό Κρόνιο φτάνει κοντά στο κρηπίδωμα και 
 στους θησαυρούς, όπως έχω ήδη αναφέρει. Στην κορυφή
 αυτού του βουνού οι Βασίλες, όπως τους ονομάζουν, 
 προσφέρουν θυσίες στον Κρόνο στην εαρινή ισηµερία,  που
 συμπίπτει µε τον μήνα, που οι Ηλείοι ονομάζουν Ελάφιο.
20. 2 
 Στις παρυφές του Κρονίου, βόρεια και ανάμεσα  στο
 βουνό και στον θησαυρό, υπάρχει ιερό της Ειλειθυίας͵ μέσα
 στο οποίο τιμάται ο Σωσίπολις, τοπικός δαίμονας των
 Ηλείων. Την Ειλείθυια την ονομάζουν Ολύμπια και κάθε
χρόνο εκλέγουν µια ιέρεια γι᾽ αυτή τη θεά. Ἡ γερόντισσα
 που έχει αναλάβει τη λατρεία του Σωσίπολη ιερουργεί κι
 αυτή,  σύμφωνα µε τη συνήθεια των Ηλείων. Φέρνει η ίδια 
 το νερό για το λουτρό του θεού και του αφήνει πίτες από 
 κριθάλευρο ζυμωμένο µε μέλι. 
 Έκθεση Φωτογραφιών 

 Πηγές 
 Γιώργος Μπαλούτσος, Ολυμπία Βικάτου, Ο Κρόνιος λόφος στην αρχαία Ολυμπία: πυρκαγιές και μεταβολές της δασικής βλάστησης και γεωμορφής του τα τελευταία 200 χρόνια

Δείτε επίσης  
 Κρόνια

Παραπομπές

Κατηγορία:Ιστορία της Ηλείας
Κατηγορία:Λόφοι της Ηλείας
Κατηγορία:Αρχαία Ολυμπία